Comunicat

„Prin prezentul comunicat, dorim să ne delimităm de textele publicate sub semnătură sau tipărite anonim (paginile 3, 4, 5, 6, 9, 12, 13) în publicația Romanian Journal (director: Vasile Bădăluță; redactor-șef: Mariana Tera) din 6 decembrie 2017, la o zi de la moartea MS Regele Mihai. Considerăm aceste pagini calomnioase drept o batjocorire a adevărului Istoriei României. Acest număr al publicației care apare la New York dovedește grave reminiscențe ale propagandei comuniste și exprimă o atitudine ce încalcă bunul simț, deontologia jurnalistică și respectul față de valorile creștin ortodoxe. Cu atât mai mult cu cât textele au apărut imediat ce a președintele țării a declarat doliu național în România, iar Patriarhia Romanăa dat consemn ca în toate bisericile să bată clopotele și să se țină slujbe de pomenire pentru MS Regele Mihai.

Când, în România, ceremoniile vaste și impecabil organizate au dus la un copleșitor sentiment de solidaritate și pioșenie, la mâdria de a fi martori măcar la acest rit de trecere, când zilele premergătoare înmormântării Suveranului au relevat o continuălecție de istorie menită să cultive interesul pentru informația istorică autentică, acest număr al ziarului Romanian Journal a provocat rușine, consternare și revolt în rândul unei mari părți a Comunității Române din New York și nu numai.

O recunoscută personalitate a istoriei secolului XX, MS Regele Mihai, în ciuda tinereții sale, a luat decizii care au dus la scurtarea celui de-al Doilea Război Mondial cu cel puțin șase luni, ajutând, astfel, la salvarea a sute de mii de vieți omenești. MS Regele Mihai a acționat în interesul național într-un context internațional profund defavorabil României, iar în urma Actului de la 23 August a fost salvatăși Transilvania. Fărăaceastădecizie, granițele României de astăzi ar fi fost altele.

În exil, și în special după căderea comunismului, MS Regele Mihai a jucat un rol important în democratizarea României, susținând aderarea țării la NATO și UE prin numeroase acțiuni diplomatice.

Românii sărbătoresc anul acesta o sutăde ani de la Marea Unire. Considerăm căpublicarea unor asemenea texte aduce o gravăatingere unității românilor din New York și de pretutindeni.

Dr. Doina Uricariu, scriitor (New York);

Mirela Roznoveanu, scriitor, jurnalist, critic literar (New York);

Grigore L. Culian, editor/fondator New York Magazin (New York);

 Cristian Boghian, producător și realizator Romanian Television of New York (New York);

 Ing. Cristian F. Pascu (New York);

 M.N.Rusu, critic și istoric literar, redactor-șef revista Luminălină (New York);

 Mircea Săndulescu, scriitor (New York);

Prof. dr. architect Liviu Dimitriu, Pratt Institute (New York);

Doina Boghian (New York);

Alex Drogeanu, digital marketing manager (New York);

Andreea Drogeanu, cinema manager,

Brooklyn Academy of Music (New York);

 Stephan Benedict, inginer licențiat în SUA, colecționar de artă(New York);

Ing. Simona Botezan (Tampa, Florida);

Dr. Răzvan Constantinescu, medic primar,

Institutul de Gastroenterologie și Hepatologie Iași , România.

New York, 10 februarie 2018“